《次韵仇仁近晴窗二首》
元代·方回

涧毛足可继晨羞，窗暗窗明日去留。
古道海深磐石坠，时情风缓暖丝游。
天渊有间终何恨，人我相违各不求。
四顾茫然欲焉往，一寒端为效忠谋。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。